ફૉર્મલ વેઅર : આવાં બૂટ્સ ખાસ કરીને લેધરમાં હોય છે. આમાં પણ ઘણી વરાઇટી આવે છે, જેમ કે ઍન્કલ લેન્ગ્થની ઉપરથી લઈને કાફ સુધી અથવા ઘૂંટણ સુધી અથવા ઘૂંટણની ઉપર અને ઘણી વખત થાઇઝ સુધી પણ હોય છે. બૉડી-ટાઇપને આધારે બૂટની લેન્ગ્થ પસંદ કરવી. લેધર બૂટ્સમાં પણ સ્ટાઇલિંગ પર વધારે ભાર મૂકવામાં આવે છે. એમાં ઝિપ તો હોય જ છે, પરંતુ એની સાથે બટન અથવા બકલ આપવામાં આવે છે. લેધર બૂટ્સમાં અર્થ કલર પર વધારે ભાર મૂકવામાં આવે છે; જેમ કે બ્રાઉન, કૉફી, રસ્ટ, મરૂન વગેરે. બ્લૅક અને વાઇટ તો હોય જ. આવાં બૂટ્સ ટાઇટ સ્કિની જીન્સ કે લેગિંગ્સ સાથે સારાં લાગી શકે. એના પર કોઈ પ્લેન ટી-શર્ટ અને એની સાથે સ્કાર્ફ પહેરી શકો. જો તમારે વધારે સ્માર્ટ લુક જોઈતો હોય તો લેધર જૅકેટ પહેરી એક કમ્પ્લીટ લુક આપી શકો. આવાં બૂટ્સ ખાસ કરીને લાંબી અને પાતળી યુવતીઓ પર વધારે સારાં લાગે છે. જેમ-જેમ બૂટ્સની લેન્ગ્થ વધે તેમ તમારી હાઇટ ઓછી છે એવો આભાસ થાય. જો ઓછી હાઇટ હોય અને શરીર ભરેલું હોય તો આવાં બૂટ્સ ન પહેરવાં.